Jeremiah Harm

Jeremiah Harm on Iron Sky -elokuvan tekijöiden suunnittelema elokuva.

Juoni
Jeremiah Harm, kovaotteinen tähtienvälinen palkkionmetsästäjä, saa tehtäväksi etsiä New Yorkista tietyn konnajoukon sekä naisen, jonka he ovat kaapanneet.

Tuotanto
Elokuvan käsikirjoituksessa aiotaan käyttää yleisön kehittämiä juonenkulkuja ja alieneita, joista parhaat valitaan käytettäväksi itse elokuvassa. ”Verkkoyhteisömme auttoi toteuttamaan Iron Skyn ja aiomme jatkaa uuden elokuvan kohdalla siitä mihin viimeksi jäätiin”, kertoo elokuvan tuottaja Tero Kaukomaa The Guardian -lehdelle. Elokuvaa varten tarvitaan miljoona erilaista alienia, joita yleisö saa lähettää tekijöille.

Elokuvan promo-traileri julkaistiin vuoden 2012 lopulla. Kuvaukset eivät olleet vielä alkaneet vuoteen 2013 mennessä, eikä tuotannon etenemisestä ole sen jälkeen tiedotettu. Vuonna 2020 tuotantoyhtiö Blind Spot Pictures asetettiin konkurssiin.

Lähteet

Aiheesta muualla
 Virallinen promotraileri
 iron-sky-crowdsource-jeremiah-harm Guardian.co.uk
 

Tulevat elokuvat
Suomalaiset tieteiselokuvat